
Číslo spisu: 49551/2025

Návrh uznesenia
k spôsobu prevodu pozemku na Ulici Štefana Moyzesa v Trnave
Mestské zastupiteľstvo mesta Trnava po prerokovaní:
Schvaľuje
a) ako trvale prebytočný nehnuteľný majetok mesta - pozemok parcela registra „C“ č. 2556/2, druh pozemku záhrada s celkovou výmerou 147 m2, zapísaný na LV č. 5000, v k. ú. Trnava, v meste Trnava, v súlade s § 4 ods. 1 písm. a c) Zásad hospodárenia a nakladania s majetkom Mesta a s majetkom štátu, ktorý Mesto užíva (ďalej len „Zásad“) pričom ide o prebytočnosť majetku za ktorý mesto získa protihodnotu vo forme kúpnej ceny pri predaji tohto prebytočného majetku mesta
b) spôsob prevodu vlastníctva nehnuteľného majetku mesta z dôvodu hodného osobitného zreteľa v zmysle § 9a ods. 15) písm. f) zákona č. 138/1991 Zb. o majetku obcí v znení neskorších predpisov a v znení § 5 ods. 2 písm. a), i) a q)  Zásad, spočívajúci v tom, že predaj pozemku bude realizovaný za účelom usporiadania vlastníctva podľa reálneho užívania nehnuteľnosti (budúci vlastník užíva pozemok ako záhradu):
- pozemok parcela registra „C“ č. 2556/2 druh pozemku záhrada s celkovou  výmerou 127 m2, zapísaný na LV č. 5000, v k. ú. Trnava v meste Trnava vo vlastníctve Mesta Trnava za cenu 7609,69; podľa znaleckého posudku č. 42/2025 zo dňa 16. 10. 2025 bola všeobecná hodnota pozemku stanovená na sumu 7389,69 eura do výlučného vlastníctva žiadateľky t. j. p. Zuzany H., nadpolovičnou väčšinou prítomných poslancov mestského zastupiteľstva.
Zásady hospodárenia a nakladania s majetkom Mesta a s majetkom štátu, ktorý Mesto užíva, sú verejne dostupné na https://www.trnava.sk/stranka/zasady-hospodarenia a vyhlasuje, že uvedený dôvod hodný osobitného zreteľa je v súlade s týmito Zásadami. 
Všetky požiadavky zákonnej úpravy boli splnené.
Ukladá
Mestskému úradu v Trnave: 
Odbor majetkový – pripraviť na najbližšie zasadnutie MZ schválenie prevodu nehnuteľného majetku mesta v zmysle výrokovej časti tohto uznesenia postupom podľa zákona č. 138/1991 Z. z. a Zásad

Dôvodová správa
Mesto Trnava MsÚ v Trnave obdržal žiadosť pani Zuzany H., o odkúpenie pozemku parcela č. 2556/2 s výmerou 127 m2, druh pozemku záhrada a pozemku parcela č. 2556/4 s výmerou 20 m2 , druh pozemku zastavaná plocha a nádvorie, zapísané na LV č. 5000 vo vlastníctve Mesta Trnava.
Žiadateľka v žiadosti uviedla, že rodinný dom na Ulici Štefana Moyzesa č. 38 v Trnave zdedila po svojich rodičoch, ktorí roky žili v presvedčení, že majú všetky listy vlastníctva v poriadku. Nezrovnalosť v nehnuteľnostiach bola zistená pri zameraní garáže, geometrickým plánom č. 23/2017. (v GP č. 23/2017 bola parcela č. 2556/2 s výmerou 147 m2 rozdelená na p. č. 2556/2 s výmerou 127 m2 a parcelu č. 2556/4 s výmerou 20 m2 – pozemok pod jestvujúcou garážou). Nezrovnalosti chce žiadateľka usporiadať podľa reálneho užívania.
Majetková komisia odporučila mestskému zastupiteľstvu súhlasiť s predajom pozemkov parcela č. 2556/2 s výmerou 147 m2 (cela č. 2556/4 (parcela pod garážou) s výmerou 20 m2 z vlastníctva Mesta Trnava do vlastníctva žiadateľky minimálne za cenu stanovenú znaleckým posudkom s tým, že k výslednej sume budú prirátané náklady spojené s vyhotovením znaleckého posudku.
Na základe znaleckého posudku č. 42/2025 vyhotoveného znalcom Františkom D. bola cena za pozemok určená vo výške 50,27 eura/m2. Celková hodnota pozemku predstavuje sumu 147 m2 x 50,27 eura = 7389,69 eura. K výslednej sume bude podľa prirátaná hodnota za vyhotovenie znaleckého posudku vo výške 220,- eur. Celková výsledná suma za kúpu pozemku je 7609,69 eura.
Predmetné bolo žiadateľke oznámené listom zn. OM/44025-118290/2025/Byá zo dňa 16.10.2025. 
Dňa 22.10.2025 pani Zuzana H. písomne oznámila, že súhlasí s navrhovanou cenou za odkúpenie pozemku vo výške 7609,69 eura.
Pri prevode majetku (predaj pozemku) z dôvodu hodného osobitného zreteľa v zmysle § 9a, ods. 15 písm. f) zákona č. 138/1991 Z.z. o majetku obcí v znení neskorších predpisov, mestské zastupiteľstvo podľa § 9 ods. 2 písm. a) zákona o majetku obcí schvaľuje spôsob prevodu majetku obce z dôvodu hodného osobitného zreteľa, vrátane vyčíslenia všeobecnej hodnoty prevádzaného majetku a súčasne vrátane zdôvodnenia osobitného zreteľa prevodu v zmysle § 5 ods. 2. písm. a), i), a q) Zásad hospodárenia a nakladania s majetkom Mesta a s majetkom štátu, ktorý Mesto užíva, spočívajúci v tom, že predaj pozemku bude realizovaný za účelom usporiadania vlastníctva podľa reálneho užívania nehnuteľností. Z dôvodu existencie oplotenia a stavby garáže je predmetný pozemok pre mesto prebytočný. V zmysle § 4 ods. 4 Zásad, o prebytočnosti majetku mesta rozhoduje príslušný orgán mesta najneskôr pri schvaľovaní majetkového úkonu t. j. o predaji pozemku. 
Majetková komisia na svojom zasadnutí dňa 18. 11. 2025 vyššie uvedené prerokovala a odporučila mestskému zastupiteľstvu súhlasiť s predajom pozemku parcela registra „C“ č. 2556/2 s výmerou 147 m2 z vlastníctva Mesta Trnava do výlučného vlastníctva p. Zuzany H. za cenu 7609,69 eura s tým, že návrh na vklad do katastra nehnuteľností zabezpečí žiadateľka a taktiež bude znášať náklady spojené s vkladom do katastra nehnuteľností. 
 Na prijatie uznesenia je potrebný súhlas nadpolovičnej väčšiny poslancov prítomných na rokovaní MZ mesta Trnava.


Obrázok č. 1

